ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1.  ՀՀ ֆինանսների նախարարություն
	07.05.2026թ.

	
	№ 01/9/12021-2026

	[bookmark: _Hlk201571229]Ձեր 22.04.2026թ. № ԴԽ/23.1/15830-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, ինչպես նաև Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է ՀՀ կառավարության պահուստային ֆոնդից 89.2 մլն դրամ հատկացնել  1157 ծրագրի «12006. Եվրոպական ներդրումային բանկի աջակցությամբ իրականացվող Երևանի էներգաարդյունավետության ծրագրին պետական աջակցություն» միջոցառմանը,  հայտնում ենք հետևյալը.
Նախագծի հիմնավորման համաձայն Նախագծի ընդունումը պայմանավորված է Եվրոպական ներդրումային բանկի (ԵՆԲ) աջակցությամբ իրականացվող «Երևանի էներգաարդյունավետության» ծրագրի լիարժեք ավարտն ապահովելու նպատակով վերջինիս շրջանակներում ԱԱՀ-ի մասով համաֆինանսավորման անհրաժեշտությամբ:
Նախագծին կից ներկայացվել է «Երևանի կառուցապատման ներդրումային ծրագրերի իրականացման գրասենյակ» ՀՈԱԿ-ի և Եվրոպական ներդրումային բանկի միջև ստորագրված նամակ-համաձայնագիրը, համաձայն որի Ծրագրի դրամաշնորհային միջոցների օգտագործման ժամկետը (որն ուղղվելու է Երևանի մանկապարտեզների հիմնանորոգման և էներգաարդյունավետության բարձրացման աշխատանքների պայմանագրերի մնացորդային գումարի վճարմանը)  երկարաձգվել է մինչև 31.12.2026թ-ը: 
Սակայն Նախագծից և կից նյութերից ակնհայտ չէ վերոնշյալ վճարների իրականացման համար ՀՀ պետական բյուջեից գումարների հատկացման հանձնառությունը: Մասնավորապես բացակայում է այն հիմնարար փաստաթուղթը, որում ամրագրված է վերոնշյալ ծախսերի մեջ հարկային պարտավորությունները ՀՀ պետական բյուջեի միջոցների հաշվին իրականացնելու պարտավորությունը:



















Բացի այդ Նախագծի հիմնավորումներում բացակայում է տեղեկատվությունը, թե երկարաձգված ժամանակահատվածում ինչքան դրամաշնորհային միջոցներ են ներգրավվելու և արդյոք դրանք չեն բավարարելու Նախագծին կից աղյուսակով ներկայացված մնացորդային վճարների իրականացմանը:





Միաժամանակ հարկ է նշել, որ ՀՀ կառավարության պահուստային ֆոնդում ներկա պահին հասանելի ռեսուրսներ առկա չեն:
Հաշվի առնելով վերոգրյալը, ԵՆԲ-ի աջակցությամբ դրամաշնորհային միջոցների հաշվին Ծրագրի ավարտի ապահովման համար ՀՀ պետական բյուջեից գումարի հատկացումը համարում ենք ոչ հիմնավոր և առաջարկում ենք դրամաշնորհային միջոցների չբավարարման պարագայում մնացորդային ծախսերն իրականացնել Երևանի քաղաքապետարանի միջոցների հաշվին:









	

























Ընդունվել է ի գիտություն:
Համաձայն Եվրոպական ներդրումային բանկի և Երևանի քաղաքապետարանի միջև 01.12.2017թ. կնքված «Երևանի էներգաարդյունավետության» ծրագրի (այսուհետ՝ Ծրագիր) Ֆինանսական պայմանագրի 9-րդ՝ «Վճարներ և ծախսեր» հոդվածի 9.01 «Հարկեր, տուրքեր և վճարներ» կետի՝ «Վարկառուն վճարում է բոլոր հարկերը, տուրքերը, վճարները և ցանկացած բնույթի այլ պարտադիր վճարները` ներառյալ պետական տուրքը (դրոշմատուրքը) և գրանցման վճարը, որոնք ծագում են սույն Պայմանագրի կամ այլ համապատասխան փաստաթղթի կատարումից կամ իրականացումից` կիրառելի սահմաններում Փոխառության համար որևէ երաշխիքի ստեղծման, կատարելագործման, գրանցման կամ կիրարկման համար: Հատկանշական է, որ Ծրագրի գծով հարկային պարտավորությունները մշտապես համաֆինանսավորվել են ՀՀ կառավարության կողմից։ Համաֆինանսավորումը հատկացվել է համաձայն ՀՀ վարչապետի 24.03․2017 թ․ N 01/925-17 հանձնարարականի։ Միաժամանակ հայտնում ենք, որ պահանջվող բոլոր փաստաթղթերը կցված են հիմնավորմանը:

Ընդունվել է ի գիտություն:
 Համաձայնագրով նախատեսված 5.0 մլն եվրո դրամաշնորհային միջոցներից վերջին մասհանումը 1,250 մլն եվրո չափով հասանելի է Ծրագրով իրականացվող ավարտվող աշխատանքների (բացառությամբ հարկային պարտավորությունների) դիմաց 2026 թվականի ընթացքում համամասնորեն վճարումներ կատարելու համար։



Չի ընդունվել:
 Երևանի քաղաքապետարանի կողմից  իրականացվող միջոցառումների գծով տնտեսումների կամ չօգտագործվող միջոցների վերջնական ծավալները հնարավոր չէ հստակեցնել տվյալ փուլում և այս փուլում այդպիսի միջոցներ առկա չեն: 

	                1.  ՀՀ ֆինանսների նախարարություն   
	                                 07.07.26թ. 

	
	                          01/9/18235-2026

	
ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է 1232 ծրագրի «12003. Եվրոպական ներդրումային բանկի աջակցությամբ իրականացվող Երևանի էներգաարդյունավետության ծրագրի երկրորդ փուլ (մանկապարտեզների և այլ հանրային շենքերի էներգարդյունավետվության բարելավում» միջոցառման պետական համաֆինանսավորման միջոցներից 89.2 մլն դրամ հատկացնել  1157 ծրագրի «12006. Եվրոպական ներդրումային բանկի աջակցությամբ իրականացվող Երևանի էներգաարդյունավետության ծրագրին պետական աջակցություն» միջոցառմանը՝ Եվրոպական ներդրումային բանկի (ԵՆԲ) աջակցությամբ իրականացվող «Երևանի էներգաարդյունավետության» ծրագրի լիարժեք ավարտն ապահովելու նպատակով վերջինիս շրջանակներում ԱԱՀ-ի մասով համաֆինանսավորման նպատակով,  հայտնում ենք, որ առարկություններ չունենք:
Միաժամանակ խմբագրական առումով առաջարկում ենք Նախագծի բոլոր հավելվածներից դուրս բերել «Առաջին կիսամյակ» սյուները:


	















Ընդունվել է: Կատարվել են համապատասխան փոփոխությունները:

	2. ՀՀ պետական եկամուտների կոմիտե
	15.06.26թ.

	
	01/2-4/35994-2026

	«Հայաստանի Հանրապետության 2026 թվականի պետական բյուջեի մասին» օրենքում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ լրացումներ կատարելու մասին» ՀՀ կառավարության որոշման նախագծի փաթեթի վերաբերյալ հայտնում ենք հետևյալը.
	 1. Նախագծից և կից նյութերից պարզ չէ ծրագրով նախատեսված վճարների իրականացման նպատակով ՀՀ պետական բյուջեից գումարների հատկացման հանձնառությունը։ Առավել ևս պարզ չէ 2026թ․ 1-ին կիսամյակում (առավել ճշգրիտ՝ հունիս ամսին) դրանք իրականացնելու հարցը, ուստի կարծում ենք, որ այն լրացուցիչ քննարկման և լրամշակման կարիք ունի: 























2. Յուրաքանչյուր տարվա պետական բյուջեի հարկային եկամուտները ծրագրավորվում են ոչ թե կոնկրետ առանձին գործարքներից առաջացող հարկերով, այլ ընդհանրական` նախորդ տարիների մակրոտնտեսական փաստացի ցուցանիշներից և փաստացի հավաքագրված հարկային եկամուտներից ելնելով` միաժամանակ կանխատեսելով դրանց դինամիկ աճերի զարգացումներ: Ելնելով վերը նշվածից կարծում ենք, որ Նախագծի փաթեթով ներկայացված ծրագրի ավարտի մնացյալ աշխատանքներն արդեն իսկ ընդգրկված են 2026թ. պետական բյուջեի ծրագրավորման համար հիմք հանդիսացող մակրոտնտեսական ցուցանիշների և կանխատեսվող հարկման բազաների հաշվարկներում, իսկ այդ աշխատանքներից առաջացող ԱԱՀ-ի գումարներն էլ փաստացի ներառված են 2026թ-ի համար կանխատեսվող հարկային եկամուտներում: Հետևաբար,  ծրագրով նախատեսված ԱԱՀ-ի մարմանն ուղղված վճարների չափով պետական բյուջեի հարկային եկամուտների ծրագրային առաջադրանքի ավելացումը կհանգեցնի պետական բյուջեի կանխատեսվող հարկային եկամուտների կրկնահաշվարկների և հարկման բազաների խեղաթյուրումների, այդպիսով վտանգելով կամ վատթարացնելով պետական բյուջեի եկամտային մասի կատարողականը: Ելնելով վերը նշվածից առաջարկում ենք քննարկման առարկա դարձնել ՀՀ կառավարության որոշման նախագծով նախատեսված հատկացումներն իրականացնելու հարցը` առանց փոփոխելու պետական բյուջեի հարկային եկամուտների և պետական տուրքերի ծրագրային եկամուտների մեծությունը:
	




Համաձայն Եվրոպական ներդրումային բանկի և Երևանի քաղաքապետարանի միջև 01.12.2017թ. կնքված «Երևանի էներգաարդյունավետության» ծրագրի (այսուհետ՝ Ծրագիր) Ֆինանսական պայմանագրի 9-րդ՝ «Վճարներ և ծախսեր» հոդվածի 9.01 «Հարկեր, տուրքեր և վճարներ» կետի՝ «Վարկառուն վճարում է բոլոր հարկերը, տուրքերը, վճարները և ցանկացած բնույթի այլ պարտադիր վճարները` ներառյալ պետական տուրքը (դրոշմատուրքը) և գրանցման վճարը, որոնք ծագում են սույն Պայմանագրի կամ այլ համապատասխան փաստաթղթի կատարումից կամ իրականացումից` կիրառելի սահմաններում Փոխառության համար որևէ երաշխիքի ստեղծման, կատարելագործման, գրանցման կամ կիրարկման համար: Հատկանշական է, որ Ծրագրի գծով հարկային պարտավորությունները մշտապես համաֆինանսավորվել են ՀՀ կառավարության կողմից։ Համաֆինանսավորումը հատկացվել է համաձայն ՀՀ վարչապետի 24.03․2017 թ․ N 01/925-17 հանձնարարականի։ Միաժամանակ հայտնում ենք, որ պահանջվող բոլոր փաստաթղթերը կցված են հիմնավորմանը:
Լրամշակված նախագծում գումարները նախատեսված են երրորդ եռամսյակից սկսած:

Ընդունվել է: Նախագիծը լրամշակվել է՝ հիմք ընդունելով ֆինանսատնտեսական նախարարական կոմիտեի նիստի N ԿԱ/155-2026 արձանագրության 13-րդ կետի առաջարկը:




